Signaaliülekanne

Signaaliülekanne on bioloogiliste molekulide tasemel toimuv sündmuste jada, mis võimaldab kanda edasi infot algse impulsi saabumise kohta ja kindlustada elusorganismide rakkude reageerimist väliskeskkonna muutustele. Signaaliülekanne võib olla nii rakkudevaheline kui rakusisene. Ühe raku piires toimuvat signaaliülekannet käivitab tüüpiliselt väljaspool rakku retseptori ergastamine või ioonkanali avanemine footoni, membraanipotentsiaali muutuse või keemilise ühendi (nt hormooni, virgatsaine või tsütokiini) toimel. Retseptori ruumilise struktuuri (konformatsiooni) muutumise kaudu jõuab info raku sisse ning edasine signaaliülekanne kulgeb erinevaid signaaliradu pidi, läbi sekundaarsete virgatsainete sünteesi või valkude translatsioonijärgsete modifikatsioonide. Näiteid signaaliülekande füsioloogilistest väljunditest: geenide ekspressioon rakus (nt ensüümi aromataasi ekspressiooni käivitamine munasarjade granuloosarakkudes vastusena folliikuleid stimuleerivale hormoonile), muutused raku ainevahetuses (nt glükogeeni sünteesi käivitamine insuliini toimel maksarakkudes), ainete sekreteerimise käivitamine rakuvälisesse keskkonda (nt atsetüülkoliini vabastamine neuronite vesiikulitest sünaptilisse pilusse vastusena Ca2+-kanalite avanemisele), muutused raku kujus (nt veresoonte lihaskoerakkude kokkutõmbumine angiotensiini toimel), rakusurm (nt apoptoosi käivitumine kasvaja nekroosifaktori α toimel). Kuuse, Sulev; Maimets, Toivo (2023). Rakubioloogia. Tartu Ülikooli Kirjastus. Lk 502–543. ISBN 9789916271551. Sõnastik geneetikahuvilistele (10. oktoober 2014). "signaaliülekande rajad (ingl. Signaling pathways)". Vaadatud 11. oktoobril 2023. Hunzicker-Dunn, Mary; Maizels, Evelyn T. (2006). "FSH signaling pathways in immature granulosa cells that regulate target gene expression: branching out from protein kinase A". Cellular Signalling. 18 (9): 1351–1359. DOI:10.1016/j.cellsig.2006.02.011. ISSN 0898-6568. PMC 1564187. PMID 16616457. Nozaki, Yuichi; Petersen, Max C.; Zhang, Dongyan; Vatner, Daniel F.; Perry, Rachel J.; Abulizi, Abudukadier; Haedersdal, Sofie; Zhang, Xian-Man; Butrico, Gina M.; Samuel, Varman T.; Mason, Graeme F.; Cline, Gary W.; Petersen, Kitt F.; Rothman, Douglas L.; Shulman, Gerald I. (7. aprill 2020). "Metabolic control analysis of hepatic glycogen synthesis in vivo". Proceedings of the National Academy of Sciences (inglise). 117 (14): 8166–8176. DOI:10.1073/pnas.1921694117. ISSN 0027-8424. PMC 7149488. PMID 32188779.{{ajakirjaviide}}: CS1 hooldus: PMC vormistus (link) Sam, Christian; Bordoni, Bruno (2023), "Physiology, Acetylcholine", StatPearls, Treasure Island (FL): StatPearls Publishing, PMID 32491757, vaadatud 11. oktoobril 2023 Kimura, Keita; Eguchi, Satoru (2009). "Angiotensin II type-1 receptor regulates RhoA and Rho-kinase/ROCK activation via multiple mechanisms. Focus on "Angiotensin II induces RhoA activation through SHP2-dependent dephosphorylation of the RhoGAP p190A in vascular smooth muscle cells"". American Journal of Physiology. Cell Physiology. 297 (5): C1059–1061. DOI:10.1152/ajpcell.00399.2009. ISSN 1522-1563. PMC 2777399. PMID 19741194. Chin, Venessa T.; Nagrial, Adnan M.; Chou, Angela; Biankin, Andrew V.; Gill, Anthony J.; Timpson, Paul; Pajic, Marina (28. oktoober 2015). "Rho-associated kinase signalling and the cancer microenvironment: novel biological implications and therapeutic opportunities". Expert Reviews in Molecular Medicine. 17: e17. DOI:10.1017/erm.2015.17. ISSN 1462-3994. PMC 4836205. PMID 26507949. Green, Douglas R.; Llambi, Fabien (1. detsember 2015). "Cell Death Signaling". Cold Spring Harbor Perspectives in Biology. 7 (12): a006080. DOI:10.1101/cshperspect.a006080. ISSN 1943-0264. PMC 4665079. PMID 26626938.